Φρειδερίκος Χάουαρντ (αξιωματικός Βρετανικού Στρατού)

Ο ταγματάρχης Φρειδερίκος Χάουαρντ, αγγλ.: hon. Frederick Howard (6 Δεκεμβρίου 1785 – 18 Ιουνίου 1815) ήταν αξιωματικός του Βρετανικού Στρατού που πολέμησε στους Ναπολεόντειους Πολέμους, και σκοτώθηκε στη Μάχη του Βατερλώ. Είναι ο «νεαρός, γενναίος Χάουαρντ» που αναφέρεται στο ποίημα του λόρδου Βύρωνα «Το Προσκύνημα του Τσάιλντ Χάρολντ».

 Βιογραφία 
Ένα από τα 10 παιδιά, ο Χάουαρντ ήταν ο 3ος από τους τέσσερις γιους του Φρειδερίκου Χάουαρντ 5ου κόμη του Κάρλαϊλ, και της λαίδης Μαργαρίτας Κάρολαϊν Λέβεσον-Γκάουερ, κόρης του 1ου μαρκησίου του Στάφορντ.  Ο μεγαλύτερος αδελφός του, Γεώργιος, διαδέχθηκε τον πατέρα τους ως 6ος κόμης του Κάρλαϊλ το 1825, ο μεγαλύτερος αδελφός του Γουλιέλμος Χάουαρντ ήταν Συντηρητικός βουλευτής και ο μικρότερος αδελφός του, ο αιδεσιμότατος Ερρίκος Χάουαρντ, ήταν κοσμήτωρ του Λίτσφιλντ. Είχε έξι αδελφές, συμπεριλαμβανομένης της Ελισάβετ δούκισσας του Ράτλαντ. 

Ο Χάουαρντ, ο οποίος διοικούσε μία μοίρα των 10ων Ουσάρων στην Ταξιαρχία Βίβιαν'ς, σκοτώθηκε ηγούμενος μίας επίθεσης στο τέλος της Μάχης του Βατερλώ. Είναι πιθανό να ήταν ο τελευταίος αξιωματικός των Αγγλο-Συμμάχων που σκοτώθηκε. Adkin, Mark (2001). The Waterloo Companion: The Complete Guide to History's Most Famous Land Battle. London: Aurum Press. . Page 222 Τάφηκε στο Βατερλώ, αλλά στις 3 Αυγούστου 1815 έγινε εκταφή της σορού του και τάφηκε πάλι στο Στρίθαμ. Το 1879 τα λείψανά του μεταφέρθηκαν ξανά, και τάφηκαν πάλι στο οικογενειακό μαυσωλείο στο Κάστρο Χάουαρντ του Γιόρκσιρ. 

 Οικογένεια 
Στις 6 Αυγούστου 1811 ο Χάουαρντ νυμφεύτηκε την Φραγκίσκη Σούζαν Λάμπτον, μοναχοκόρη του βουλευτή Γουλιέλμου Ερρίκου Λάμπτον, από το Λάμπτον Χολ του Ντάραμ, και αδελφή του 1ου κόμη του Ντάραμ. Απέκτησαν έναν γιο πριν από το τέλος του, τον:
 Φρειδερίκο Ιωάννη (1814–1897), και έναν 2ο γιο, τον Βίλιερς Φρειδερίκο Φραγκίσκο Χάουαρντ (16 Νοεμβρίου 1815 – 30 Νοεμβρίου 1823), ο οποίος γεννήθηκε μετά το τέλος του πατέρα του, και απεβίωσε σε παιδική ηλικία.  

Μετά το τέλος του, η χήρα του παντρεύτηκε πάλι, με τον Ερρίκο Φρειδερίκο Κόμπτον Κάβεντις το 1819, και απέκτησε άλλα έξι παιδιά. 

 Αναφορές 

 Περαιτέρω ανάγνωση 


Κατηγορία:Οικογένεια Χάουαρντ (αγγλική αριστοκρατία)